Poštovani kolegice i kolege!

Velika nam je čast i zadovoljstvo pozvati vas na prvu znanstvenu konferenciju u organizaciji Fakulteta za dentalnu medicinu i zdravstvo pod nazivom **„SUVREMENO SESTRINSTVO*: povijest kao temelj, teorija kao izvor, obrazovanje kao put, kvaliteta kao obveza, znanost kao istina“***. Suorganizatori su konferencije Društvo nastavnika zdravstvene njege i Društvo za povijest sestrinstva Hrvatske udruge medicinskih sestara, Hrvatska komora medicinskih sestara i Hrvatski strukovni sindikat medicinskih sestara i medicinskih tehničara. Konferencija će se održati **21 i 22. rujna 2018**. godine u **Osijeku**.

**Glavne su teme konferencije**:

* Izazovi i inovacije u obrazovanju medicinskih sestara
* Sestrinstvo kao znanstvena disciplina
* Kvaliteta u zdravstvenoj njezi
* Teorijska promišljanja u zdravstvenoj njezi
* Povijest hrvatskog sestrinstva

**Pozvani su znanstveni plenarni predavači:**

* prof. dr. sc. Jean Watson, SJEDINJENE AMERIČKE DRŽAVE;
* prof. dr. sc. Patricia Gonce Morton, SJEDINJENE AMERIČKE DRŽAVE;
* prof. dr. sc. Marilyn H. Oermann, SJEDINJENE AMERIČKE DRŽAVE (*video-konferencija*);
* prof. dr. sc. William Lauder, UJEDINJENA KRALJEVINA VELIKE BRITANIJE I SJEVERNE IRSKE;
* doc . dr. sc. Nada Prlić, REPUBLIKA HRVATSKA;
* prof. dr. sc. Beata Dobrowolska, REPUBLIKA POLJSKA;
* prof. dr. sc. Donna Fitzsimons, UJEDINJENA KRALJEVINA VELIKE BRITANIJE I SJEVERNE IRSKE;
* prof. dr. sc. Majda Pajnkihar, REPUBLIKA SLOVENIJA;
* prof. dr. sc. Dragana Milutinović, REPUBLIKA SRBIJA;
* prof. dr. sc. Danica Železnik, REPUBLIKA SLOVENIJA;
* prof. dr. sc. Boštjan Žvanut, REPUBLIKA SLOVENIJA;
* doc. dr. sc. Andrej Starc, REPUBLIKA SLOVENIJA.

**Detaljnije informacije o glavnim temama konferencije, registraciji i smještaju, prijavama Vaših sažetaka i pripremi rada za izlaganje, potom detalje o uvaženim inozemnim i domaćim plenarnim predavačima i sve ostale informacije dostupne su na službenoj internetskoj stranici konferencije:**  [**http://www.fdmz-nursing-2018.com**](http://www.fdmz-nursing-2018.com).

Konferenciju će bodovati Hrvatska komora medicinskih sestara.

Nadamo se kako ćete svojim aktivnim sudjelovanjem pridonijeti stručnoj i znanstvenoj dimenziji konferencije. Osim mnogih stručnih i znanstvenih sadržaja, nadamo se kako će vam konferencija pružiti i ugodna neformalna druženja.

Želimo vam srdačnu dobrodošlicu.

dr. sc. **Robert Lovrić**, mag. med. techn.

predsjednik Organizacijskoga odbora konferencije

prof. dr. sc. **Aleksandar Včev**, dr. med.

dekan Fakulteta za dentalnu medicinu i zdravstvo